Ego Matildis, comitissa Grinionis, notum facio omnibus presentibus pariter et futuris quod Robertus Magnus de Riciaco dedit in perpetuam elemosinam ecclesię Fonteneti duo prata que possidebat in riveria de Grinione, et habuit inde de beneficio ecclesię quingentos solidos. Hoc totum laudavit uxor sua Helya, de cujus capite erant, et liberi ejus Olivierus, cum uxore sua Alays, Willelmus cum uxore sua Alays, Rainaudus, Sibilla cum marito suo Pontio, in presentia istorum Stephani de Curterun, Petri de Curterun, sacerdotorum, Walterii de Argentuil. Hoc etiam laudavit Oliverus de Grinione, de cujus casamento erunt, et uxor sua Fluria, et liberi sui Pontius et Gaufridus et Willermus. Hujus rei testes sunt H. abbas, Bernardus de Grinione, Hugo de Quinciaco, Hugo de Turre, Otho et Guido, frater ejus, monachi; Milo de Lentili et Haimo, castellanus de Bremur, et Guido de Gissi, et Guido filius Osmundi de Veneri. Quod totum ut ratum habeatur in posterum, sigilli mei impressione confirmavi, anno ab incarnatione Domini M°C°XC°VI°.